Švecov AŠ-62

**Švecov AŠ-62** (, pirminis (iki 1941 m.) pavadinimas „**M-62“**, paprastai įvardijamas indeksu **Shvetcov ASh-62**) – devynių cilindrų oru aušinamas žvaigždinis aviacinis variklis, sukurtas Sovietų Sąjungoje, 1931 m. JAV sukurto variklio „Wright R-1820 Cyclone 9" licencinio varianto tolimesnė evoliucija. Šio variklio licencinė kopija "**ASz-62"** buvo gaminama Lenkijoje, kita licencinė versija „**HS-5“** – Kinijos Liaudies Respublikoje.

## Konstrukcija ir gamyba
ASh-62 buvo 1931 m. JAV įmonėje „Wright“ sukurto variklio „Wright R-1820 Cyclone“ licencinės kopijos Švecov M-25 tolimesnė evoliucija. Pagrindiniai patobulinimai buvo dviejų greičių turbokompresorius ir efektyvesnė uždegimo sistema. Šios detalės buvo nukopijuotos nuo vėlesnių „Wright“ variklių, sumontuotų SSRS 1936 m. įsigytame keleiviniame lėktuve „Douglas DC-3“. Po modifikacijų variklio galia padidėjo nuo „Cyclone“ išvystytų 775 AG iki 1 000 AG. Pirmas serijinis egzempliorius pagamintas 1937 m.

Po Antrojo pasaulinio karo licencinės šio variklio versijos gamintos Lenkijoje, įmonėje "WSK „PZL-Kalisz“ ir Kinijoje.

Skaičiuojama, kad vien SSRS viso buvo pagaminta 40 361 šio variklio egzempliorius. Variklis tapo pagrindu vėliau SSRS sukurtiems varikliams „AŠ-74" su suturumpinta stūmoklio eiga, dėl ko variklis pasižymėjo mažesniu skerspjūviu ir geresne aerodinamika bei dviejų žvaigždių radialiniams varikliams AŠ-82, montuotiems į SSRS gamintus kovinius naikintuvus Lavočkin La-5, Lavočkin La-7, Tupolev Tu-2, keleivinius lainerius Iljušin Il-12 ir Iljušin Il-14.

Lenkijoje varikliai „ASz-62IR“ buvo gaminami įmonėje WSK „PZL-Kalisz“, įsikūrusioje Kališo mieste. Šie varikliai atitinka FAR-33 reikalavimus. Vėliau variklis buvo modifikuotas ir gaminti jo variantai „**K9-AA“**, „**K9-BA“** ir „**K9-BB“**, išvystantys 1178 AG (860 kW) kilimo galią (nominali galia - 698 kW). Nuo 2015 m. „ASz-62IR-16E“ gaminamas su elektroniniu kuro įpurškimu. Šis modelis galis dirbti didesnėmis apsukomis, išvysto didesnę galią ir leidžia naudoti automobilinį benziną.

Nedaug modifikuotas variantas „**M-63“** su iki 7,2:1 padidintu suspaudimo laipsniu išvysto 821 kW (1 100 AG) kilimo galią esant 2 300 aps./min. ir 671 kW (900 AG) galią skrydžio režimu esant 2 200 aps./min. 4500 m. aukštyje.

## Naudojimas

* Antonov An-2
* Antonov An-6
* Beriev Be-4
* Lisunov Li-2
* Kharkiv KhAI-5
* Polikarpov I-153
* Polikarpov I-16
* PZL-106 Kruk (kai kurie variantai)
* PZL-Mielec M-18 Dromader
* PZL M-24 Dromader Super (K-9AA)
* Sukhoi Su-2 (prototipas)
* Sukhoi Su-12
* VL Myrsky (vienas prototipas)

## Techniniai duomenys

### Bendrosios charakteristikos

* **Tipas:** devynių cilindrų vienaielis žvaigždinis variklis su turbokompresoriumi
* **[[Vidaus degimo variklio cilindro skersmuo|Cilindro skersmuo]]:** 155,5 mm
* **[[Vidaus degimo variklio stūmoklio eiga|Stūmoklio eiga]]:** 174,5 mm
* **[[Vidaus degimo variklio darbinis tūris|Darbinis tūris]]:** 29,876 l
* **Ilgis:** 1 213 mm
* **Skermsuo:** 1 378 mm
* **[[Variklio sausas svoris|Sausasis svoris]]:** 560 kg (1,230&nbsp;lb)

### Komponentai

* **[[:en:Valvetrain|Velenėlis]]:** viršutinis vožtuvų valdymas
* **[[:en:Supercharger|Kompresorius]]:** dviejų greičių centrifuginis kompresorius
* **Kuro sistema:** karbiuratorinė
* **Kuro tipas:** 92 RON, 87 (R+M)/2 (AKI) oktanų benzinas
* **Aušinimo sistema:** aušinama oru

### Galios duomenys

* **Galia:**
** 746 kW (1 000 AG) esant 2 200 aps./min. (kilimo galia)
** 634 kW (850 AG) eant 2 100 aps./min. 4 200 m (13 780 pėdų) aukštyje
* **Specifinė galia:** 25,03 kW/l
* **Suspaudimo laipsnis:** 6,4:1
* **Specifinės kuro sąnaudos:** 469 g/(kW•h)
* **Galios ir svorio santykis:** 1,3 kW/kg
## Taip pat žiūrėkite

* Shvetsov M-25
* Warbirds ASz-62 IR
## Išnašos

## Literatūra
* Gunston, Bill (1986). *World Encyclopedia of Aero Engines*. Wellingborough: Patrick Stephens. p. 154.
* ASh-62, Russian Aviation Museum .
* Piston Engines: Poland, Venik’s Aviation.
* Kotelnikov, Vladimir (2005). *Russian Piston Aero Engines*. Crowood Press Ltd. pp. 119–122.
* Liss, Witold (1966). *The Polikarpov I-16 (Aircraft in Profile Number 122)*. Profile Publications Ltd.